**ОПИС И СПЕЦИФИКАЦИЈА УСЛУГЕ**

за набавку услуга : Поправке и и одржавање моторних возила, реф бр.404-49/2023-III .

Сервисирање возила обухвата редовно сервисирање возила, ванредно сервисирање возила и преглед возила са детекцијом кварова.

Редовно сервисирање возила обухвата пружање сервисних услуга према препоруци произвођача возила у сервисној књижици на одређени број пређених километара, односно на одређени временски период, а према налогу Наручиоца.

Ванредно сервисирање возила, односно одржавање возила обухвата отклањање уочених кварова - недостатака на возилу и његово стављање у редовну фукнцију, а према налогу и уз сагласност Наручиоца.

Преглед возила са детекцијом кварова се врши по налогу Наручиоца.

Понуђач је дужан да приликом пружања услуге која је предмет јавне набавке, примењује све потребне мере заштите у складу са одредбама Закона о безбедности и здрављу на раду („Службени гласник РС“број 101/2005 и 91/2015).

Понуђач је дужан да замењене делове на предметним добрима, делове који нису функционални, односно нису за употребу, након сагласности представника наручиоца, збрине о свом трошку и поступи са предметним отпадом у складу са Законом о управљању отпадом („Службени гласник Републике Србије“ број 36/2009 број 88/2010,14/2016 и 95/2018) и важећим подзаконским актима.

Обим захтеваних услуга обухвата:

- аутомеханичарске услуге.

- аутоелектричарске услуге

- аутолимарске услуге

- аутолакирерске услуге

Списак услуга је дат оквирно, пошто није могуће утврдити врсту, број и цену поправки које ће зависити од потреба и дате сагласности Наручиоца.Укупна вредност услуге за сво време трајања уговора не може бити већа од вредности уговора.